Jako loše iskustvo! Sami dolazak u apartman je bilo razočarenje. Kao prvo g.Minas nam je ostavio ključ ispod otirača, to govori koliko cijeni svoje goste. Apartman je na lijepoj poziciji odmah uz plažu, ima lijep veliki boravak i prekrasan pogled na more. I tu sve staje. Hodnik uopće nema svjetla, tako da se penjete uza stepenice po mraku, zidovi su već odavno trebali novo bojanje, pogotovo hodnik ispred stana u kojem je zid pun vlage. Krevet u spavaćoj sobi je jako neudoban, toliko škripi da se ne možeš okrenuti a da na probudiš partnera. Druga spavaća soba nema dva kreveta nego krevet i sofu koja je toliko stara da više nije ni da se na njoj sjedi a ne da služi kao krevet. Kada smo tražili otkaz rezervacije jer nismo imali krevet za našu drugu kćer, istu je odbio tvrdeći da ne govorimo istinu. Žao mi je da ne mogu priložiti slike da vidite što čovjek prodaje pod krevet. Strašno! Zahvaljujući Airbnb-u i službi za podršku uspjeli smo otkazati rezervaciju i dobiti svoj novac natrag, ali mi je to sve skupa oduzelo moje vrijeme i energiju. Nadam se da su ovako loši domaćini samo iznimke.